'કૉફી વિથ કરન'માં ટ્વિંકલને કહ્યું હતું કે તેણે માત્ર 15 દિવસ માટે અક્ષયને પોતાનો બોયફ્રેન્ડ બનાવ્યો હતો. એક ફિલ્મના આઉટડોર શૂટિંગ માટે અક્ષય તથા ટ્વિંકલ કેલગરી ગયા હતાં. આ સમયે ટ્વિંકલ એક સીરિયસ તથા લાંબા રિલેશનશીપમાંથી બહાર નીકળી હતી. શૂટિંગ શિડ્યૂઅલ 15 દિવસનું હતું. તે સમયે ટાઈમપાસ કરવા માટે બુક્સ કે ટીવી ટ્વિંકલ પાસે નહોતાં. આથી તેણે 15 દિવસ માટે અક્ષય કુમારને પોતાનો બોયફ્રેન્ડ બનાવવાનું નક્કી કર્યું હતું. તે સમયે ટ્વિંકલને વિચાર્યું હતું કે શૂટિંગ પૂરી થયા સુધી તે અક્ષય સાથે એન્જોય કરશે અને મુંબઈ ગયા બાદ અલગ પડી જશે. જોકે, મુંબઈ આવ્યા બાદ પણ ટ્વિંકલ-અક્ષય સાથે જ હતાં.